Општинска управа општине Мало Црниће на основу члана 20. став 1. и члана 29. Закона о процени утицаја на животну средину (''Службени гласник РС'', број 135/04 и 36/09), у складу са чланом 3., 4. и 5. Правилника о поступку јавног увида, презентацији и јавној расправи о студији о процени утицаја на животну средину (''Службени гласник РС'', бр. 69/05), објављује

**О Б А В Е Ш Т Е Њ Е**

Обавештавају се јавност и заинтересовани органи и организације да је носилац пројекта Привредно друштво Пољопривредно добро DMN Доо Велико Црниће, бб, 12311 Мало Црниће поднело Општинској управи општине Мало Црниће захтев за давање сагласности на Студију о процени утицаја на животну средину ПРОЈЕКТА ЗАТЕЧЕНОГ СТАЊА ФАРМЕ КРАВА НА КП. БР. 1911, КО ВЕЛИКО ЦРНИЋЕ, ОПШТИНА МАЛО ЦРНИЋЕ, заведен под бројем: 03-501-3/2023.

Увид у Студију о процени утицаја на животну средину може се извршити у просторијама Општине Мало Црниће, у Малом Црнићу, ул. Бајлонијева 119., канцеларија бр. 11, сваког радног дана од 11-14 часова, у року од 20 дана од дана објављивања овог обавештења у листу ''Реч народа'', односно до 03.04.2023. године. Обавештење биће објављено и на службеном сајту Општине Мало Црниће и Огласној табли Општине Мало Црниће.

У складу са чланом 6. Правилника о поступку јавног увида, презентацији и јавној расправи о студији о процени утицаја на животну средину (''Службени гласник РС'', бр. 69/05), заинтересовани органи, организације и јавност, за време трајања јавног увида могу поднети примедбе и мишљења на Студију о процени утицаја на животну средину у писаном облику у Општинској управи општине Мало Црниће, Бајлонијева 119., Мало Црниће.

Јавна расправа и презентација одржаће се 06. априла 2023. године у згради Општине Мало Црниће, ул. Бајлонијева 119. (мала сала на првом спрату) са почетком у 11:00 часова.

Број: 501-3/2023

14.03.2023. године

**ОПШТИНСКА УПРАВА ОПШТИНЕ МАЛО ЦРНИЋЕ**